Magalí Datzira: "Si fos d'algun color, el meu àlbum seria blau càlid, un blau que t'abraça"

Tue, 08 Oct 2024 16:40:00 +0000

La contrabaixista, cantant i compositora de 27 anys Magalí Datzira ens ha presentat el seu segon disc en solitari, "La salut i la bellesa", que ha publicat Bankrobber. En aquest nou àlbum, l'artista catalana hi ha enregistrat 17 temes propis on parla de les seves experiències més íntimes, com dels diferents estadis de l'amor, de cuidar-se i ser cuidada i, sobretot de l'amistat com a clau de volta vital en aquest món ultraconnectat virtualment. En aquest treball discogràfic, Magalí Datzira s'ha acompanyat de Vernat (guitarres i cors), David Gimeno (bateria), Toni Mora (piano i teclats) i també del seu germà, Iscle Datzira (saxos). Musicalment la seva proposta parteix del jazz, però beu d'un ampli ventall d'influències que va del funk al pop electrònic, dels sons més intimistes i mediterranis als ritmes urbans. Aquesta tarda, amb la guitarra, ens ha ofert una actuació musical en directe que veureu a la playlist del 3CatCultura a YouTube.