El Philharmonic Ensemble donarà la benvinguda al 2024 amb un concert al Teatre Coliseum

Thu, 21 Dec 2023 16:45:00 +0000

De totes les activitats i propostes que formen part del període nadalenc, segurament el Concert de Cap d'Any de Viena és una de les més icòniques i una que molts tenim a l'imaginari, associada als famosos salts d'esquí observats a la pantalla del televisor. Enguany el públic barceloní té l'oportunitat de gaudir del concert en directe un dia després d'haver-lo pogut veure des de casa: serà el dia 2 al Teatre Coliseum. Es tracta d'un concert protagonitzat pel Philharmonic Ensemble, formació que reuneix alguns dels components de l'Orquestra Filharmònica de Viena i que té l'objectiu d'oferir, en altres escenaris, pràcticament el mateix programa que en el famós concert original vienès.