Pol Ducable ens presenta el nou repertori per a l'Àliga de Barcelona

Mon, 16 Jun 2025 16:25:00 +0000

Dijous d'aquesta setmana, diada de Corpus, l'església de Sant Sever de Barcelona acollirà un concert on el grup Ministrers del Rec, de nova creació i sota la direcció de l'etnomusicòleg Pol Ducable (a la foto), interpretarà una selecció de danses localitzades recentment en un manuscrit conservat al Centre de Documentació de l'Orfeó Català per al Ball de l'Àliga de Barcelona, que enguany celebra el 650è aniversari de la seva primera referència documental. N'hem parlat amb el mateix Ducable.