La Cobla Ciutat de Girona presenta el CD "Dones compositores"

Mon, 14 Mar 2022 07:00:00 +0000

La formació acaba de presentar un nou treball de recerca i divulgació dedicat a creadores d'aquest àmbit musical: "Dones compositores". És el títol d'un CD que s'acaba de presentar aquest cap de setmana a Tiana, i que reuneix peces de compositores nascudes al llarg d'un període de 80 anys; algunes d'elles, lògicament, ja no hi són. El treball se suma a la llarga col·lecció fonogràfica de la Cobla Ciutat de Girona, centrada en compositors gironins no actuals. Justament va ser durant els anys de recerca que els responsables de la iniciativa es van adonar que calia aprofundir en la divulgació de les compositores de música per a cobla. Així ens ho explica el músic Joaquim Burjachs, component de la Cobla Ciutat de Girona.