Fedorova torna amb la Franz Schubert Filharmonia per interpretar el Segon concert de Rakhmàninov

Wed, 10 Dec 2025 17:25:00 +0000

Demà, divendres i diumenge, la pianista ucraïnesa Anna Fedorova torna a Catalunya per actuar dins la temporada de la Franz Schubert Filharmonia, en què ja va debutar l'any passat. En aquest cas, els concerts tindran lloc a Tarragona, Lleida i el Palau de la Música Catalana i l'orquestra estarà dirigida pel noruec Rune Bergman. El programa del concert està format per la Cinquena simfonia de Jean Sibelius i, abans, l'obra que va portar Fedorova a la fama, el Concert per a piano núm. 2, op. 18, de Rakhmàninov. N'hem parlat amb ella mateixa.