"Puput" és el nou disc de la formació Cocanha

Tue, 09 Feb 2021 07:30:00 +0000

El terreny de la polifonia continua donant molts fruits i les propostes que en surten no ens deixen de sorprendre. El Festival Tradicionàrius acaba de portar a l'escenari un concert de Cocanha, una formació de veus occitanes que actuen amb percussió, instrumental i corporal, i que ha arribat amb un nou disc, titulat "Puput". Per als que no hem tingut l'ocasió de veure-la en concert, sí que podem ara mirar una mica més de prop aquest treball firmat per Lila Fraysse, Maud Herrera i Caroline Dufau. Cocanha és un projecte que va néixer fa 10 anys, en el marc d'un col·lectiu artístic al voltant de la llengua occitana, quan es van conèixer Caroline Dufau i Lila Fraysse, amb qui hem pogut parlar.