Fem un tast del nou disc "Delirium Klezmer" del Trivium Klezmer

Thu, 11 Nov 2021 07:00:00 +0000

Des de fa dotze anys, el trio Trivium Klezmer cultiva la seva passió per la sonoritat que els jueus askenazites van escampar per l'Europa de l'est des de just abans de les guerres mundials. Formats a Osca, com a centre d'operacions, la seva aventura va començar una mica per casualitat, però ja des del primer moment amb l'oïda posada en dos elements: el clarinet i l'acordió. Ells són Juan Luis Royo Sevillano (clarinet soprano i requint), Jorge Ramón Salinas (clarinet baix) i Manuel Franco Peralta (acordió). Si fins al segon disc el trio es basava en melodies tradicionals o populars, o d'autor conegut, ara acaben d'editar el seu tercer àlbum, "Delirium Klezmer", on hi han gravat peces d'autoria pròpia. I en un moment en què la banda ha superat la dècada, i després de moltes hores d'assajos i de directes, coneixen a fons el llenguatge klezmer i els seus codis, i ja poden expressar-se amb total llibertat.