Fullegem el llibre "Salieri: El hombre que no mató a Mozart", d'Ernesto Monsalve

Wed, 05 Nov 2025 17:25:00 +0000

Aquest divendres, a dos quarts de set del vespre, el Barcelona Community Fest ha organitzat a la Biblioteca Gabriel García Márquez una presentació del llibre "Salieri: El hombre que no mató a Mozart", escrit per Ernesto Monsalve (a la foto). Es tracta de la primera biografia completa del compositor italià Antonio Salieri, de la qual Rialp ja ha publicat la segona edició. Monsalve hi fa un repàs exhaustiu de la vida i obra del músic, un dels més importants del classicisme vienès, que va treballar al servei de la cort imperial dels Habsburg a Viena i va ser professor de Beethoven i Schubert, més enllà de l'anècdota a què fa referència el títol que, amb tot, es troba en l'origen de l'interès de Monsalve per Salieri. N'hem parlat amb ell mateix.