El Festival de Música Castell de Concabella tindrà l'actuació de Pinchas Zukerman amb el seu trio

Tue, 03 Oct 2023 11:00:00 +0000

El castell de Concabella (a la foto) és un antic palau senyorial d'aquesta població pertanyent al municipi dels Plans de Sió. Declarat bé cultural d'interès nacional, és un monument històric i el castell o casal fortificat més gran de la comarca de la Segarra. És en aquest entorn singular on té lloc, des de ja fa nou anys, una temporada cultural que ha anat creixent amb el temps i que, de fet, es va originar a partir d'un festival de música clàssica que enguany arriba a la 18a edició. Aquest any comptarà amb un convidat excepcional: el del violinista Pinchas Zukerman, que actuarà a Concabella amb el seu trio. I hi haurà diversos concerts més. N'hem desgranat tota la programació parlant amb el flautista i director artístic del festival, Enric Ribalta.