Alícia Daufí: "Barcelona és on s'han estudiat més els balls de màscares de tot l'Estat"

Wed, 17 May 2023 16:30:00 +0000

Francesc Cortès, doctor en Musicologia i professor titular a la UAB, la musicòloga Alícia Daufí (a la foto) i Margarita Freixas, degana de la Facultat de Filosofia i Lletres de la UAB, ens han parlat de la campanya de micromecenatge que ha posat en marxa aquesta Universitat per recuperar més de 500 partitures manuscrites de balls de màscares de Carnaval inèdites que es conserven a l'Arxiu de la Societat del Gran Teatre del Liceu. L'objectiu és digitalitzar-les, transcriure-les, editar-les i posar-les a disposició de músics que les vulguin interpretar en viu i organitzar un concert en una sala de ball, on el públic pugui ballar-les, amb un capdancer o mestre de dansa que els guiï.