El musical "Els colors de Duke Ellington" acosta el jazz a tots els públics

Wed, 11 May 2022 16:23:00 +0000

Aquest cap de setmana, aquest musical arriba a dues poblacions: dissabte, a l'espai Ridaura de Santa Cristina d'Aro, i diumenge al Teatre Condal de Barcelona. Es tracta d'un espectacle estrenat el novembre del 2021 en el marc del Temporada Alta, que, a través de l'humor i un discurs desenfadat, pretén acostar el jazz a totes les franges d'edat, centrant-se en la figura d'un dels grans del gènere i, per extensió, de la música del segle XX. Els artífexs d'aquest muntatge per a públic familiar són la companyia Cascai Teatre i el Girona Jazz Project, amb Adrià Bauzó i Xavier Molina a la direcció musical i als arranjaments, i amb l'actor i director Marcel Tomàs com a mestre de cerimònies. Es tracta d'un concert teatralitzat que parteix de la figura del gran pianista, compositor i director d'orquestra Duke Ellington, i Bauxó i Molina ens n'han donat tots els detalls.