El 38è Festival Folk Internacional Tradicionàrius s'obrirà amb una revisió de "Mar Mur"

Wed, 08 Jan 2025 17:30:00 +0000

Com ja és habitual, el Festival Folk Internacional Tradicionàrius s'inaugura amb un espectacle especial per a l'ocasió. Enguany s'ha optat per una revisió de "Mar Mur", una proposta que fa quinze anys van posar a l'escenari un grup de músics de diferents procedències sobre textos del pedagog i escriptor badaloní Joan Soler i Amigó. Divendres "Mar Mur" tornarà a escena per obrir la 38a edició del festival de música tradicional i d'arrels, i en conservarà l'essència: visibilitzar el drama de la immigració en aigües mediterrànies i reivindicar la diversitat unida pel mar. A l'espectacle ara s'hi afegeixen nous matisos i aportacions sonores, amb convidats com Eduard Casals, amb la viola de roda, i Toni Torregrossa, a la mandola i veu. N'hem parlat amb el mateix Torregrossa, un dels artífexs de la proposta original.