Es presenta l'Any Montserrat Torrent, que celebra el centenari de la incomparable organista catalana

Wed, 18 Feb 2026 17:30:00 +0000

L'Any Montserrat Torrent ja ha començat a desplegar les seves activitats i, pocs dies després de la seva presentació oficial, avui intentem fer un resum del plantejament del centenari de l'organista, nascuda un 17 d'abril del 1926 i considerada una de les intèrprets en actiu més grans a nivell mundial. Amb l'impuls de la Fundació Montserrat Torrent i un seguit d'entitats que s'han involucrat en la celebració, durant tot aquest any tindran lloc activitats com una cinquantena de concerts, de la mateixa homenatjada i d'altres organistes, exposicions i conferències, entre altres iniciatives. N'han parlat en roda de premsa Albert Torrens, comissari de l'Any Montserrat Torrent i un dels vocals de la fundació que porta el nom de la músic centenària; la periodista i divulgadora Mònica Pagès, i la mateixa Montserrat Torrent (a la foto).