Repassem la programació del Festival de Blues de Santa Coloma de Gramenet

Tue, 17 Feb 2026 17:30:00 +0000

Un any més, ja està en marxa el Festival de Blues de Santa Coloma de Gramenet, i avui ens aturem en aquest esdeveniment que compta amb la complicitat de tots els amants del blues i els gèneres afins, i que impulsa l'associació Santako Blues des de l'any 2014. Des del cap de setmana que acabem de deixar enrere i fins diumenge dia 22, en aquesta ciutat del Barcelonès es desplega un cartell que combina el talent local i nacional amb l'internacional, i que suma als concerts activitats com xerrades, exposicions, classes magistrals i altres propostes. N'hem parlat amb Àngel Elvira, programador i membre de l'associació organitzadora.