Elisabet Franch debutarà al Regne Unit amb un concert al Bridgewater Hall de Manchester

Tue, 09 Jan 2024 13:00:00 +0000

Al bell mig de la ciutat anglesa de Manchester s'alça el Bridgewater Hall, una sala de concerts internacional que acull més de 300 actuacions l'any, des de la clàssica fins al jazz, el pop, el rock i les músiques del món. En aquest equipament, que és la seu de l'orquestra The Hallé i de la Filharmònica de la BBC a la ciutat de Manchester, és on actuarà divendres d'aquesta setmana la flautista catalana Elisabet Franch. Ella mateixa ens ha explicat com va sorgir aquesta oportunitat que suposarà el seu debut al Regne Unit. Foto: Igor Studio.