Comença la 35a edició del Cicle d'orgue de la catedral de Barcelona

Wed, 16 Oct 2024 16:25:00 +0000

A les vuit d'aquest vespre arrencarà a la catedral de Barcelona una nova edició, la 35a, del cicle de concerts d'orgue. Un any més, hi haurà vuit concerts, que es faran el tercer dimecres de cada mes, entre avui i el maig de l'any que ve. A banda, enguany també es duran a terme altres activitats a l'entorn del món de l'orgue, encara pendents de programar, per commemorar una xifra rodona com aquests 35 anys, que el degà de la catedral i prefecte de música, mossèn Santiago Bueno, valora amb aquestes paraules.