Àlex Alguacil: "El meu disc neix de l'amor que sento per la música de Richard Strauss"

Fri, 29 Apr 2022 17:00:00 +0000

El pianista Àlex Alguacil ens ha presentat el seu nou disc "Piano Serenade", on ha gravat les obres per a piano de Richard Strauss que ha editat en format digital el segell Aglae Música. Es tracta de composicions plenes de força creativa que el compositor alemany va escriure entre els 16 i els 20 anys, que beuen de les influències de les peces de Felix Mendelssohn i Robert Schumann i que revelen una faceta molt poc coneguda del músic bavarès. El disc el presentarà el divendres 3 de juny a les 20 hores a l'Auditori Josep Carreras de Vila-seca. Tota la primera part serà obra de Strauss i, a la segona, hi oferirà una selecció de "Goyescas", d'Enric Granados. Aquest concert serà seguit per altres recitals de presentació que anirà fent al llarg de l'any per l'estat espanyol.