"Carme Bravo va tenir la idea de musicar els 15 sonets restants del 'Combat del somni', de Janés"

Thu, 17 Feb 2022 18:00:00 +0000

La mezzosoprano Marisa Martins i el pianista Mac McClure ens han presentat el seu projecte de gravació d'un nou disc en què compositors contemporanis dels Països Catalans han musicat els quinze sonets restants del llibre de poemes "Combat del somni", de Josep Janés, del qual Frederic Mompou en va musicar cinc. El projecte va sorgir l'any 2005 quan, conversant amb Carme Bravo, vídua del pianista i compositor català, ella va exposar que seria molt bona idea musicar els quinze sonets restants del llibre. Ja hi havia tres sonets musicats per la compositora Carlota Garriga l'any 1993, i els restants s'han encarregat als compositors Ricardo Llorca, Moisès Bertran, Miquel Ortega i Jordi Flaquer. El resultat es presentarà en concert el 9 de març a la Universitat de Lleida, i aquest estiu es presentarà el disc. A més, també ens han parlat dels seus propers projectes, entre els quals el concert de celebració dels 85 anys de Carlota Garriga en què actuaran ells dos.