Explorem la tasca de la fundació sense ànim de lucre Donne, Women in Music, avui 8M

Wed, 08 Mar 2023 05:00:00 +0000

Cada cop sorgeixen més entitats, iniciatives i projectes dedicats a donar visibilitat a les dones en el món de la música, i avui, 8 de març, ens fixem en una de les organitzacions més importants que treballen en aquest sentit. Es tracta de Donne, Women in Music, entitat sense ànim de lucre amb seu al Regne Unit, fundada i liderada per la soprano brasilera Gabriella di Laccio, que està dedicada a la promoció de la dona en la indústria musical. Aquesta fundació té una sèrie d'ambaixadors i, entre ells, hi ha el pianista basc Antonio Oyarzabal, que va ser escollit per l'entitat per la seva feina de recerca i divulgació de dones compositores. Hi hem parlat per conèixer els àmbits de treball de la fundació, amb l'objectiu de visibilitzar les dones en el món de la música.