Mireia Pintó, Núria Rial i l'Ensemble Exclamatio ofereixen un concert dins l'Any Ignasià de Manresa

Thu, 22 Sep 2022 05:00:00 +0000

Aquest any, s'està commemorant el 500 aniversari de la visita de Sant Ignasi a Manresa. Els actes de celebració, alguns dels quals són musicals, van començar ja al mes de gener i encara continuen amb concerts com el d'aquest diumenge a les 6 de la tarda, titulat "L'enigma Pergolesi", a càrrec de dues veus bagenques de referència: la soprano Núria Rial (dreta) i la mezzosoprano Mireia Pintó, que actuaran amb l'Ensemble Exclamatio, codirigit per Alba Roca i Oleguer Aymamí. Hem parlat amb Pintó per saber com s'ha gestat aquesta vetllada musical amb l'"Stabat Mater" de Giovanni Battista Pergolesi i la "Salve Regina" de Joan Rossell al programa, que forma part del projecte Manresa 2022.