La Schubertíada de Vilabertran celebra la 30a edició sent referència a Europa

Wed, 16 Mar 2022 07:00:00 +0000

La Schubertíada, que enguany està d'aniversari, se celebrarà de l'11 al 28 d'agost, amb 23 concerts, la gran majoria a la canònica de Santa Maria de Vilabertran, en una programació que un any més aposta per valors com la tradició, el rigor i l'excel·lència. En poc més de deu dies es concentraran alguns dels millors intèrprets de lied del panorama internacional, com Matthias Goerne, Christoph Prégardien, Andrè Schuen (a la foto), Julie Fuchs, Johannes Martin Kränzle, Juliane Banse, Julia Kleiter, Wolfram Rieger o Julius Drake, amb joves talents del lied, com Konstantin Krimmel i Roger Padullés, entre molts altres. No hi faltarà un clàssic com Wolfram Rieger que ha estat convidat a protagonitzar un concert dedicat al fundador del festival, Jordi Roch, el dia 21 d'agost, ni tampoc un concert inaugural, el dia 11 d'agost. A més, també hi haurà concerts de piano i de música de cambra amb el Quartet Casals i el Cosmos Quartet. N'hem parlat amb el mateix Doctor Roch i amb Víctor Medem.