El Festival Espurnes Barroques oferirà propostes musicals i descoberta patrimonial i gastronòmica

Thu, 17 Feb 2022 07:00:00 +0000

La cinquena edició del certamen d'enguany coincideix en el temps amb una efemèride molt especial per a la Catalunya central, on es duu a terme: el 500 aniversari de l'arribada d'Ignasi de Loiola a Manresa i de l'episodi històric que dona inici a la conversió del sant. És per això que les celebracions es multipliquen: a la festa dels jesuïtes, una companyia que acumula una trajectòria històrica de contacte amb el món de l'art i de la música, se suma una edició especialment extensa del festival, que arribarà a 19 municipis de 4 comarques, i la primera que s'organitza amb un equip de gestió complet, un pressupost superior als 200.000 euros i una fundació pròpia, Espurnes Barroques, que presideix Pere Fons. N'hem parlat amb ell i amb el director artístic del festival, Josep Barcons.