La Franz Schubert Filharmonia presenta la seva nova temporada de concerts al Palau

Thu, 02 May 2024 16:25:00 +0000

La cinquena simfonia de Gustav Mahler serà la primera obra que se sentirà a la nova temporada de la Franz Schubert Filharmonia al Palau de la Música Catalana, que té per lema "Harmonia en expansió". De l'1 d'octubre del 2024 al 18 de maig del 2025 tindran lloc els vuit concerts programats amb obres del gran repertori, el debut de diversos artistes i la visita de grans noms nacionals i internacionals, com els dels cantants Núria Rial i José Antonio López, el violinista Maxim Vengerov, la directora Laurence Equilbey i la pianista Elisabeth Leonskaja, per exemple. N'ha parlat en roda de premsa Tomàs Grau, director titular i artístic de l'orquestra. Foto: Michal Novak.