Torna el Canet Clàssic, el microfestival de música clàssica amateur

Tue, 11 Apr 2023 04:00:00 +0000

Canet de Mar obrirà les portes als músics clàssics amateurs d'arreu aquest dissabte, 15 d'abril, amb una nova edició de Canet Clàssic (a la foto, els seus impulsors). Es tracta d'una iniciativa de l'associació ClàssicAmateur i compta amb la col·laboració de l'Associació Cultural Plataforma Odèon, que fa dues dècades que treballa per la recuperació del teatre d'aquest nom. Aquest any, però, la jornada adopta un format nou respecte del que havia tingut abans de la pandèmia, ja que llavors consistia en un curs de música simfònica i enguany s'inspira en el microteatre de Barcelona. Ens ho ha explicat el coordinador de Canet Clàssic, Manuel Parra.