El Festival Internacional de Música Francesc Viñas arriba a la 40a edició

Tue, 20 Jun 2023 13:00:00 +0000

Aquest any, el Festival Internacional de Música Francesc Viñas, que organitza Joventuts Musicals de Moià, arriba a la 40a edició. Una xifra rodona que dona idea de les dimensions i la importància de la cita i que es veurà reflectida, lògicament, en la programació. Hi actuaran artistes com la flautista Elisabet Franch, que el 15 de juliol actuarà amb el pianista Albert Guinovart (tots dos a la foto), que coneix bé aquest municipi, el seu festival i el campus musical, que també s'inscriu en la programació i es desenvoluparà al llarg dels primers dies, del 9 al 16 de juliol. Ens ha desgranat la programació del certamen la seva directora artística, Nona Arola.