"Volem donar un enfocament més intimista a les cançons i lieder que ens acompanyen de fa temps"

Fri, 28 Jan 2022 18:00:00 +0000

Arianna Savall i Petter Udland Johansen, ànimes d'Hirundo Maris, ens han presentat el nou disc que han publicat i que es titula "Poésie et musique". Conté una selecció de lieder i cançons dels segles dinou i vint de compositors com Schubert, Schumann, Brahms, Fauré, Debussy, Mompou, Toldrà, García Lorca, Falla i Grieg. Es tracta d'un repertori nou per a la formació, però que, en canvi, és ben conegut per Arianna Savall i Petter Udland Johansen, que, amb la resta de components d'Hirundo Maris, interpreten nous arranjaments del mateix Johansen d'aquest repertori que, sobretot, és conegut en la seva versió per a veu i piano, i que, amb els arranjaments per a arpa, mandolina, hardingfele, guitarres, contrabaix i percussions, agafen un nou enfocament.