L'ACIMC presenta l'informe "La situació actual de la música clàssica a Catalunya (2022)"

Wed, 13 Dec 2023 17:25:00 +0000

L'Associació Catalana d'Intèrprets de Música Clàssica (ACIMC) ha presentat aquest migdia la segona edició de l'informe "La situació actual de la música clàssica a Catalunya", que analitza les dades referents al 2022 i les posa en relació amb les del 2021, ja estudiades en la primera edició que també va anar a càrrec, com aquesta, del grup de treball Rescue de la Universitat de Barcelona que coordinen les doctores Arlinda Garcia i Magda Polo. L'anàlisi parteix d'una base de dades que s'ha incrementat respecte de l'any passat fins arribar a més de 2.200 concerts, tot i que es repeteix la dificultat en l'accés a les dades dels equipaments. La principal conclusió de l'informe és que el 2022 es va produir un increment d'activitat del 33,7%, que arriba al 50% en el cas dels grans equipaments i que s'atribueix a la recuperació postpandèmia.