Xesca Llabrés: "Per ser regidor cal tenir la visió global d'un projecte i saber què és prioritari"

Thu, 18 Jan 2024 17:40:00 +0000

Xesca Llabrés, cap de regidoria del Gran Teatre del Liceu, s'ha jubilat després de 35 anys fent funcionar, diàriament, l'escenari del coliseu barceloní. Llabrés és considerada tota una institució del teatre i es va acomiadar del públic el 12 de desembre passat, al final de la funció de l'òpera "Turandot", de Giacomo Puccini. Aquesta tarda ha vingut a l'"Assaig general" per fer balanç dels seus 35 anys de carrera al coliseu català, que va començar el 1988, on ha estat la responsable de totes les seves produccions operístiques, ballets i concerts i on ha dirigit tots els moviments dels actors i cantants durant els assajos i les actuacions que s'hi han fet.