Els conjunts Morphosis i Kammart s'uneixen per crear l'espectacle "Mozart reload"

Mon, 08 Nov 2021 17:20:00 +0000

Per iniciativa de l'Associació d'Amics del Jazz de la Ribera d'Ebre i en el marc dels actes de la capitalitat de la cultura catalana que tenen lloc aquest 2021 a Tortosa, les formacions Morphosis i Kammart s'han unit amb altres artistes de renom per crear una orquestra ad hoc per al projecte de creació titulat "Mozart reload". L'espectacle parteix d'una obra clàssica, el Concert per a piano núm. 27 de Mozart i el revisiona des de la música contemporània. Dirigit per Àlex Sansó (director del Kammart Ensemble), amb Laia Armengol i Joan Bagés, compositor i creador al piano, amb les veus d'Anna Tobella i Roger Padullés i la dansa de Roberto Olivan, aquesta trobada entre Mozart i la música contemporània i la dansa pretén traslladar a la nostra època les relacions que Mozart va establir al segle 18 entre instrument solista i orquestra en els seus 27 concerts per a piano. N'hem parlat amb Joan Bagés, director del Morphosis Ensemble.