La 38a edició del Festival de Peralada presenta 14 espectacles en 13 vetllades

Mon, 20 May 2024 16:25:00 +0000

El certamen tindrà lloc entre el 19 de juliol i l'11 d'agost i l'aclamat tenor polonès Piotr Beczala serà l'encarregat de donar-hi el tret de sortida, amb un recital en què interpretarà fragments d'obres de Txaikovski, Moniuszko, Dvorak, Verdi i Puccini. I hi haurà altres grans veus convidades, però un dels grans actius de cada edició del Festival de Peralada és l'estrena mundial d'una òpera. Enguany arribarà el 8 d'agost amb "Don Juan no existe", d'Helena Cánovas Parés. N'han parlat en roda de premsa la mateixa compositora catalana i el director del festival, Oriol Aguilà.