"Recordar que havia tocat fa anys la meva obra 'Survivor' a Ucraïna em va fer pensar molt"

Tue, 05 Apr 2022 17:00:00 +0000

El pianista i compositor català Josep-Maria Balanyà ens ha parlat del seu espectacle "Survivor" per a piano i mapping (escenografia de llums) que s'estrenarà aquest divendres 8 d'abril, a les vuit del vespre, a la sala Utopia 126 de Barcelona. Mentre Balanyà interpreti la seva composició al piano, Tamara Joksimovic crearà una escenografia de llums amb imatges pregravades que anirà llançant a mida que l'argument musical es desenvolupi, i que podrà manipular i modificar en temps real. L'origen d'aquest projecte se situa a Odessa, a Ucraïna, on Balanyà va tocar fa anys la seva obra "Survivor" ("Survival" al seu CD "Elements of development") al Festival Two Days and Two Nights of New Music, on també va interpretar obres de les compositores ucraïneses Ludmila Samodaieva i Iúlia Gomelskaia. Ara, aquest "Survivor" agafa un sentit funest i amb la seva creació Balanyà ret homenatge a Ucraïna i a les seves llibertats.