La Coral Cantiga estrena l'espectacle "Homenatge a Mompou"

Thu, 14 Apr 2022 06:00:00 +0000

"Homenatge a Mompou. Revisitant les cançons i danses" és el títol de l'espectacle que la Coral Cantiga està a punt d'estrenar i que, tal com indica el nom del projecte, inclou una selecció d'una de les obres més populars per a piano del compositor barceloní i ho combina amb l'estrena de versions corals de les melodies en què es va inspirar Mompou. Montserrat Meneses, que és l'autora de la idea i la seva directora musical, acaba d'assumir fa pocs mesos la titularitat de la Coral Cantiga, però ja havia dut a terme un projecte similar amb anterioritat amb un altre grup. D'aquesta producció, "Homenatge a Mompou. Revisitant les cançons i danses", se'n faran tres concerts els pròxims dies: aquest dissabte al Festival de Pasqua de Cervera, el 22 d'abril a Barcelona i el 24 d'abril a Masquefa. N'hem parlat amb la mateixa Meneses.