"Al Festival Tradicionàrius, les noves generacions de la música d'arrel la mantenen viva"

Thu, 12 Jan 2023 17:50:00 +0000

Carol Duran, directora artística del Tradicionàrius, i el músic Jaume Arnella ens han presentat la 36a edició del Festival Folk Internacional Tradicionàrius, que tindrà lloc a partir de demà, 13 de gener, fins al 31 de març d'aquest any. El festival acollirà més de 60 propostes al voltant de la música folk i d'arrel tradicional des de tots els seus prismes. La inauguració celebrarà la vida de Jordi Fàbregas amb el concert "Jordi Fàbregas DO" i, com a homenatge, s'estrenarà el nom de la sala del CAT, que a partir d'ara es dirà Auditori Jordi Fàbregas, a proposta de l'Ajuntament de Barcelona.