"Era inevitable acabar el cicle amb un concert simfònic perquè Manén té moltes obres per a orquestra

Wed, 29 Sep 2021 16:20:00 +0000

Daniel Blanch, president de l'Associació Joan Manén (a la dreta de la foto), i el compositor Marc Migó (esquerra) ens han acompanyat per parlar-nos del concert de cloenda de l'Any Joan Manén que es farà demà al Palau de la Música Catalana. L'oferiran el pianista Sergi Pacheco, el tenor David Alegret, la mezzosoprano Ketevan Kemoklidze, la soprano Júlia Farrés-Llongueras i la violinista Kalina Macuta, amb l'Orquestra del Reial Cercle Artístic de Barcelona, dirigida per Néstor Bayona. En aquesta vetllada s'interpretaran els Concertinos de Joan Manén i Marc Migó, que són dues de les obres del nou disc "Concertinos & catalan fantasies", produït per l'Associació Joan Manén i editat per Toccata, i que precisament es presentarà en aquest concert. I també s'oferirà l'estrena a Europa de les "Four songs in red" de Migó, un cicle basat en el llibre "Testimoni de segona mà" de Svetlana Alexievich.