El projecte Common Routes actuarà a Empúries

Mon, 20 May 2024 16:30:00 +0000

Dissabte, emmarcat en l'entorn de les ruïnes d'Empúries, es farà un concert singular, no només per la ubicació, sinó perquè la proposta posa en valor la veu dels músics que tenen la condició de refugiats. Es tracta de Common Routes, projecte impulsat per la productora Babel Arts, amb el cofinançament de la Unió Europea, creat per fomentar i celebrar la diversitat cultural a través de la música. El projecte compta amb sis països involucrats (un d'ells Espanya), i en cadascun hi farà parada. Una d'aquestes parades serà dissabte, al restaurant del museu de les ruïnes d'Empúries. En aquest concert es podrà escoltar un grup format, d'una banda, per una artista iraniana i dos francesos, i de l'altra, per dos músics residents a Barcelona. N'hem parlat amb Phédile Decup, responsable de l'oficina de Barcelona de Babel Arts, i amb la violinista Aïda Nosrat, membre del grup Common Routes.