El Festival Llums d'Antiga posa en valor el patrimoni del centre històric de Barcelona

Wed, 12 Apr 2023 04:00:00 +0000

El Festival Llums d'Antiga celebra la cinquena edició amb sis concerts que se celebraran des d'avui fins al 26 d'abril en tres dels edificis medievals més fascinants de Barcelona: la basílica de Sant Just i Sant Pastor, la basílica de Santa Maria del Pi i el monestir de Sant Pau del Camp. Han presentat el certamen en roda de premsa el director de L'Auditori, Robert Brufau, acompanyat dels músics Marc Díaz, director del Cor Cererols (a la foto), i de Pere Lluís Biosca, director del Cor Francesc Valls, formacions que hi participen.