Vilaseca: "Fem sonar amb el llenguatge del jazz el rock progressiu que fa 40 anys omplia estadis"

Wed, 17 Sep 2025 16:40:00 +0000

La flautista i cantant de jazz Maria Gil i el pianista Jaume Vilaseca ens han donat els detalls del concert que oferiran amb el trio del mateix Vilaseca, dins del 35è Festival L'Hora del Jazz, aquest diumenge, 17 de setembre, a la plaça de la Vila de Gràcia de Barcelona. En aquest concert, el Jaume Vilaseca Trio, amb la flautista valenciana, vestirà de jazz el rock progressiu dels anys 70 i se centrarà en la banda Camel, amb el protagonisme per a la flauta travessera, amb el projecte anomenat The Rajazz. Al final de l'entrevista, Gil i Vilaseca ens han interpretat en directe el tema "Supertwister" de Peter Bardens. Aquesta actuació musical la veureu al web del nostre programa i a la playlist de 3CatCultura a YouTube.