Alfons Reverté: "A l'Orquestra Simfònica de San Juan hi ha molta il·lusió"

Mon, 11 Apr 2022 17:00:00 +0000

El director d'orquestra Alfons Reverté ha vingut a parlar-nos de la seva primera estada a l'Argentina amb el nomenament com a titular de l'Orquestra Simfònica de San Juan aquest 2022 i que el va portar a dirigir tres concerts durant el mes passat. El primer va ser el seu concert de presentació al capdavant de la formació, el 18 de març, a l'Auditori Juan Victoria, a San Juan, amb obres del repertori clàssic, de Mozart i Beethoven. El segon, el 25 de març, va ser a la mateixa sala i estava dedicat a la música romàntica, amb composicions de Jean Sibelius i Saint-Saëns. I al tercer i últim concert, que va ser l'1 d'abril al Teatre del Bicentenari de San Juan, Reverté va dirigir-hi obres del segle XX de Bartók i Kodály. Reverté combinarà aquesta titularitat amb la de l'Orquestra Julià Carbonell de les terres de Lleida i els altres compromisos musicals que té a Catalunya.