El Festival de Concabella arriba a la 19a edició programant clàssica, jazz, poesia i conferències

Fri, 25 Oct 2024 16:25:00 +0000

El castell de Concabella és un antic palau senyorial d'aquesta població pertanyent al municipi dels Plans de Sió. Declarat Bé Cultural d'Interès Nacional, es tracta d'un monument històric i el castell o casal fortificat més gran de la comarca de la Segarra. És en aquest entorn singular on té lloc, des de ja fa deu anys, una temporada cultural que ha anat creixent amb el temps i que, de fet, es va originar a partir d'un festival de música clàssica. Actualment, però, també inclou concerts de jazz, espectacles de poesia i enguany també per primera vegada, amb un nou cicle de dues conferències titulat "Terra i esperit". Aquest dissabte tindrà lloc el primer concert del festival, a càrrec del Quartet Gresol, del qual forma part el flautista i director artístic del festival, Enric Ribalta. N'hem parlat amb ell mateix.