La cantant i compositora Delfina Cheb actua avui a la sala Jamboree

Tue, 21 May 2024 16:30:00 +0000

Aquest vespre, la sala Jamboree de Barcelona acollirà una actuació de la jove cantant i compositora Delfina Cheb, un dels valors en alça del tango i la milonga del segle XXI, que alguns han etiquetat com "la Rosalía del tango". Més enllà de les etiquetes, cal destacar que la cantant argentina ja té al seu currículum dos discos, un d'ells comptant amb el prestigiós productor Javier Limón. El repertori de Cheb combina revisions de tangos tradicionals i temes propis, alguns dels quals sonaran al seu concert d'avui. Ella mateixa ens n'ha donat tots els detalls.