La Coixinera: "La gent jove s'està enganxant als gèneres ballables catalans"

Wed, 11 Feb 2026 17:40:00 +0000

El Festival Folk Internacional Tradicionàrius torna a fer camí fora de la Vila de Gràcia per baixar fins al cor de Barcelona i afegir-se, un any més, a les festes de Santa Eulàlia. La cita serà el divendres 13 de febrer a la nit, a la plaça de Sant Jaume, en un concert gratuït que enguany protagonitzarà La Coixinera, una de les formacions més estimades i consolidades del folk català. Per això hem conversat amb tres dels seus membres, Jaume Punsola, Dani Àlvarez i Fèlix Jurado (d'esquerra a dreta), sobre aquest concert i els seus plans de futur. A més, al final de l'entrevista ens han ofert una actuació musical en directe que podreu veure a la web del nostre programa i a la playlist de 3CatCultura a YouTube.