Fem un tast del primer disc d'Alina Spiridonova: "On the Edge of Caucasus Mountains"

Mon, 18 Sep 2023 13:00:00 +0000

Entre la farcida llista de joves artistes i noves produccions que alimenten l'escena del jazz més proper, avui ens fixem en Alina Spiridonova, pianista, cantant i compositora que ja ha captat l'atenció de part de la crítica amb un primer disc, "On the Edge of Caucasus Mountains". Es tracta d'un treball inspirat en la seva terra natal i fet des de Barcelona, on resideix actualment. Nascuda a Sant Petersburg i barcelonina d'adopció, Spiridonova ha passat part de la seva formació més recent al Taller de Músics. Va ser l'impuls definitiu per crear la seva proposta particular, un projecte amb el mateix nom del disc que ens ocupa, amb un quartet completat amb veu, bateria i baix. Això ha passat després d'una llarga trajectòria formativa, de descobriment de la màgia del jazz als Estats Units, després de formar-se de manera rigorosa en cant i piano a la seva Rússia natal. De tot això n'ha resultat aquest disc d'inspiració caucàsic. N'hem parlat amb ella mateixa.