Antonia Luengo: "A la Banda de Dones de Catalunya interpretarem tota mena de repertoris"

Fri, 29 Sep 2023 16:15:00 +0000

Antonia Luengo, directora artística de la nova Banda de Dones de Catalunya, i el seu impulsor i ideòleg, el director, pianista i compositor Joan Ballesteros, ens han presentat aquesta nova formació i la convocatòria que tenen oberta per inscriure-s'hi fins al 30 d'octubre. La Banda de Dones de Catalunya la dirigirà la mateixa Luengo (que també és la directora de la Banda Simfònica de Barcelona de l'Associació Musical Andreuenca) i neix amb el doble objectiu de fomentar, d'un costat, l'ocupabilitat de les dones músics i, de l'altre, fomentar la creació musical per a banda de dones compositores i, especialment, de les creadores catalanes. Està previst que debuti en concert el 25 de novembre.