El Liceu Sax Festival crea el seu primer concurs internacional per a quartet de saxofons

Fri, 18 Mar 2022 17:23:00 +0000

Ja està en marxa una nova edició del Liceu Sax Festival, una trobada biennal que posa en valor el món del saxo clàssic i contemporani i totes les seves vessants i possibilitats estètiques, al mateix temps que fa d'aparador dels joves talents que treballen l'instrument, juntament amb noms consagrats d'aquest àmbit sonor. Fins diumenge, al Centre Superior de la Fundació Conservatori Liceu s'han programat concerts, conferències, classes magistrals i taules rodones, en la cinquena edició d'aquesta iniciativa que té l'impuls de la fundació i el mecenatge de Yamaha. A més, com a novetat, aquest any ha creat el I Concurs Internacional Liceu Sax Festival per a Quartets de Saxofons. N'hem parlat amb el director del Liceu Sax Festival, el músic i professor del Conservatori del Liceu Albert Julià.