El 31è Dansàneu ofereix una trentena de propostes que uneixen música i dansa a les Valls d'Àneu

Fri, 08 Jul 2022 05:00:00 +0000

Unir disciplines com la música i la dansa i posar en valor el paisatge i el patrimoni de les Valls d'Àneu, subratllant la importància de l'accés a la cultura com a dret de tots els habitants del territori: aquesta seria una aproximació a la filosofia del Dansàneu, festival que torna amb força en una nova edició que se celebrarà del 24 al 31 de juliol, a diversos punts singulars de la zona pirinenca, amb artistes d'aquí, com l'Orquestra de Músiques d'Arrel de Catalunya (OMAC) amb el seu espectacle "Trencadís" (a la foto), i de fora, com el pianista luxemburguès Francesco Tristano. El Dansàneu l'impulsa el Consell Cultural de les Valls d'Àneu, una entitat amb 4 dècades d'història, i en la seva 31a edició presenta una trentena de propostes que trenquen amb el més previsible. N'hem parlat amb Rut Martínez, directora del festival, i el músic Marc Parrot que hi actuarà amb la ballarina Aina Alegre el dia 30 al Firal d'Esterri.