Miquel Àngel Aguiló publica un disc amb obres seves amb Christophe Coin com a solista

Mon, 21 Feb 2022 07:00:00 +0000

El compositor i director mallorquí Miquel Àngel Aguiló acaba de publicar un disc on el violoncel·lista Christophe Coin com a solista i els membres de l'Ensemble Lumière interpreten obres seves, entre les quals, el Concert per a violoncel n.2. És una obra que Aguiló, que també és violoncel·lista, ha escrit per a l'intèrpret francès Christophe Coin, que admira molt. El disc es completa amb altres obres del mateix Aguiló, com ara el brillant Concert per a clarinet, "Pluja d'hivern", i "La llum del darrer viatge", també composta expressament per a l'ocasió. La violinista Catalina Sureda i el clarinetista Joan Sempere són altres dels solistes que participen en el disc, que també ha estat possible gràcies a la col·laboració de nombrosos mecenes.