Cantoría: "És meravellós trobar instrumentistes que toquen com si cantessin"

Tue, 28 Oct 2025 17:40:00 +0000

Cantoría, el grup vocal amb instrumentistes resident a Barcelona, especialitzat en la interpretació de polifonia vocal del Renaixement ibèric i primer barroc, considerat un dels conjunts vocals de més prestigi internacional de l'Estat, ens ha parlat de l'obtenció d'una Beca Leonardo que els permetrà enregistrar, el proper mes de febrer, un disc compacte amb composicions de José de San Juan. Recentment s'ha descobert que aquest compositor de finals del segle XVII i primera meitat del XVIII era català (nascut a Olot). Al final de l'entrevista, Cantoría, amb Sara Balasch, violí (esquerra de la foto); Marc de la Linde, viola da gamba (segon per l'esquerra), i Jeremy Nastasi, tiorba (a la foto, a la dreta), ens ha ofert una actuació musical en directe que veureu a la web del nostre programa i a la playlist de 3CatCultura a YouTube.