Cat Klezmer Trio: "La música klezmer és una música global"

Thu, 09 Dec 2021 17:20:00 +0000

El Cat Klezmer Trio està format per Xavi Pendón, clarinet i tenora (centre), Xavi Torras, guitarra (esquerra) i Joni Aldunate (dreta), contrabaix, que van crear la formació durant el període de confinament i la van presentar la tardor passada com a grup de músiques del món. El seu repertori el formen temes de sonoritat klezmer, balcànica, però també música brasilera, tangos, sardanes i lamentacions gitanes. El Cat Klezmer Trio va ser finalista del 12è Concurs Sons de la Mediterrània 2020 i han vingut a presentar-nos el seu últim espectacle, titulat "Una volta al món en 80 minuts" que estan portant de gira arreu de Catalunya aquest mes de desembre fins al maig i ofereix un recorregut per algunes de les cançons més representatives de la música klezmer balcànica. Per presentar-nos-el, ens han ofert una actuació en directe que veureu a l'Instagram de @catalunyamusica.