Arrenca el 30è Festival de Jazz i Blues de Calella

Fri, 17 Sep 2021 16:25:00 +0000

Avui divendres comença l'edició número 30 del Festival de Jazz i Blues de Calella, i ens centrem en la programació d'enguany, que tindrà lloc durant tot el cap de setmana en quatre espais de la localitat maresmenca. El cicle duu el nom del músic Joan Josep Ribas, Txespi, l'impulsor del certamen ara fa tres dècades, que va morir fa cinc anys. Des d'aleshores, se n'encarrega Marcel Pla, com a programador i coordinador, i ens ha explicat com s'ha plantejat l'edició d'enguany, que acollirà els concerts de Quico Pi de la Serra (a la foto), el duet del guitarra Johnny Big Stone i l'harmonicista i cantant Sweet Marta; el tàndem Lluís Navarro i Castor Compadre; el trio de blues de Queralt Albinyana, i el grup Koko-Jean & The Tonics, entre d'altres.