Presentem la 15a edició del Festival de Llegendes de Catalunya

Tue, 25 Jun 2024 16:30:00 +0000

Un any més, Sant Martí de Tous es prepara per rebre el Festival de Llegendes de Catalunya, una iniciativa que abraça la música, el teatre, la dansa i altres disciplines, amb el fil comú de la tradició oral com a material base. Del 4 al 7 de juliol, la localitat s'omplirà amb una quarantena de propostes per a tots els públics que donen forma a llegendes i històries populars, en la que ja és la quinzena edició del festival, que s'inaugurarà amb l'espectacle "Udolç", d'Alba Careta i Henrio. N'hem parlat amb Víctor Borràs, codirector del festival.